Vakarų Folklandas

Vakarų Folklandas (), Gran Malvina () – antra pagal dydį Folklando (Malvinų) sala. Nuo Rytų Folklando atskirta Folklando sąsiauriu. Plotas 4532 km² (su aplinkinėmis salomis – 5413 km²). Salos paviršius kalvotas. Aukščiausia vieta – Adomo kalnas (700 m). Pagrindinės upės – Vara ir Šartrė. Vyrauja skurdi pievų augalija, viržynai.

Vakarų Folklande gyvena apie 200 gyventojų, įsikūrusių salos pakrantėse. Pagrindinė gyvenvietė – Port Hovardas (Puerto Mitrė). Verčiamasi daugiausia avių auginimu.

Folklando (Malvinų) Salos